29/10/2013 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Provinciais
Aprobación das bases reguladoras do Plan provincial de cooperación ás obras e servizos de competencia municipal (POS) 2014

ANUNCIO O Pleno da Deputación Provincial da Coruña, na sesión ordinaria que tivo lugar o vinte e cinco de outubro de dous mil trece (25/10/2013), acordou a aprobación do asunto que de seguido se menciona: APROBACIÓN DAS BASES REGULADORAS DO PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA MUNICIPAL (POS) 2014 1.–DENOMINACIÓN E APLICACIÓN ORZAMENTARIA. O presente “Plan provincial de cooperación ás obras e servizos de competencia municipal” (POS) 2014 é un plan propio da Deputación Provincial da Coruña para o exercicio 2014, que se elabora no marco do previsto no artigo 36.2 a) da Lei 7/1985, do 2 de abril, reguladora das bases de réxime local (BOE n.º 80, do 3 de abril) e nos artigos 32 e 33 do Real decreto lexislativo 781/86, do 18 de abril, polo que se aproba o texto refundido das disposicións legais vixentes en materia de réxime local (BOE n.º 96, do 22 de abril), no que se regula a obriga das deputacións provinciais de aprobar anualmente o dito Plan en colaboración cos concellos da provincia. O Plan finánciase previsiblemente cunha achega provincial na anualidade 2014 por importe de 24.200.000,00 €, e ademais coas achegas que voluntariamente realicen os concellos para completar o financiamento dos investimentos, posto que nos últimos anos a Administración xeral do Estado non realizou achegas as Plans provinciais elaborados polas deputacións provinciais. En principio, pártese de que nas partidas 0501/459A/76201 e 0501/459A/46201 do presuposto provincial para o exercicio 2014, ou nos expedientes de modificación de créditos que se poidan aprobar ao longo dos anos 2014 ou 2015, vaise consignar a cantidade de 24.200.000,00 € para o financiamento do Plan. Pero dado que aínda se descoñecen as posibilidades de financiamento da deputación, o POS 2014 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento e, en consecuencia, o Plan que poda aprobarse pola deputación poderá ser o resultado de reprogramacións de importes ou anualidades, consonte ao criterio de prioridade previsto na base 6. Por iso, a aprobación destas bases queda sometida á condición suspensiva da existencia de crédito adecuado e suficiente, tanto no presuposto inicial do exercicio 2014 como nos expedientes de modificación de créditos que a deputación poida aprobar ao longo do ano 2014 ou 2015 para o financiamento do POS 2014. Consonte co anterior, non se poderá realizar acto ningún que supoña directa ou indirectamente compromiso provincial de transcendencia presupostaria en tanto non se cumpra esta condición suspensiva. En ningún caso a presente convocatoria xerará dereito ningún a favor dos solicitantes mentres tanto non se dean as condicións presupostarias, procedimentais e xurídicas de aplicación.2.–FINALIDADE E OBXECTO. O POS 2014 elabórase nun momento de crise económica no que a Deputación quere cooperar especialmente cos concellos na garantía do funcionamento dos servizos públicos mínimos obrigatorios en cada concello segundo a súa poboación. Ademais, debe terse en conta, por unha banda, que outras Administracións Públicas desenvolveron importantes Plans de investimentos destinados aos concellos co fin de dotalos das infraestruturas necesarias para o seu funcionamento e de estimular a economía e o emprego, e por outra, que os concellos teñen dificultades para atender aos seus gastos correntes pola perda de ingresos nos seus orzamentos que a crise conleva. Por iso, a finalidade do POS 2014 é dobre: en primeiro lugar a realización de novos investimentos nos concellos contribuíndo con iso a garantir a prestación dos servizos municipais e á reactivación da economía, e en segundo lugar a axuda ben ao financiamento dos gastos correntes municipais, dado que os concellos teñen menos ingresos para o financiamento dos mesmos ou máis gastos correntes que os pasados anos, ou ben a axuda á amortización anticipada da súa débeda financeira. Trátase polo tanto, dun plan de marcado carácter excepcional e conxuntural, motivado pola situación actual da economía. Para materializar esta dobre finalidade, cada concello poderá utilizar a cantidade que se lle asigne do seguinte modo: a) O 40% destinarase necesariamente á realización das obras ou subministracións precisas para a efectiva prestación dos servizos obrigatorios establecidos no artigo 26 da citada Lei 7/1985, do 2 de abril, podendo non obstante, incluírse outras obras e servizos non obrigatorias que sexan de competencia municipal, de acordo co establecido no artigo 25 da devandita lei. b) O 60% restante destinarase, a elección do concello, ben a realización de máis obras ou subministracións das indicadas no parágrafo anterior, ben ao financiamento dos gastos correntes do concello no exercicio 2014, ou ben á amortización anticipada da súa débeda financeira.2. A) REALIZACIÓN DE OBRAS OU SUBMINISTRACIÓNS.2. A.1.–Tipos de obras ou subministracións. Neste Plan pódense incluír todas as obras e subminstracións que sexan de competencia municipal, con preferencia das asociadas aos servizos obrigatorios, de acordo co establecido nos artigos 25 e 26 da Lei 7/1985, do 2 de abril, reguladora das bases de réxime local. O concello acreditará que ten a dispoñibilidade dos terreos para realizar as obras, así como que conta coas autorizacións e concesións administrativas que fosen necesarias para a súa execución. Os proxectos en fases deben ser obras completas. Por iso, no caso de proxectos que teñan na súa denominación a indicación da realización dunha fase, parte, tramo, etc., debe figurar na memoria do proxecto que se trata dunha obra completa de acordo co establecido no artigo 86.3 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público (BOE n.º 276 do 16 de novembro), sempre que sexan susceptibles de utilización ou aproveitamento separado e constitúan unha unidade funcional, ou así o esixa a natureza do obxecto. Nestes casos, terase que achegar un informe técnico xustificativo desta circunstancia.2. A.2.–Enquisa de infraestrutura e equipamento local. Para realizar a selección das obras que se incluirán no Plan teranse especialmente en conta os datos que figuran na Enquisa de infraestrutura e equipamento local, xestionada por esta Deputación, que constitúe o instrumento obxectivo básico de análise e valoración das necesidades de dotacións locais para os efectos da cooperación económica local. Recoméndase consultar a “ficha municipal” con datos do concello que figura na páxina web desta deputación (www.dicoruna.es -concellos- eiel - informes - ficha municipal), na que se contén información detallada das súas infraestruturas e datos. Na folla número 5 da ficha figuran os índices sintéticos do concello comparados coa comarca e coa provincia. Os datos dese concello que figuran na Enquisa deben servir de base para a elaboración do Plan e así motivarase na correspondente memoria.2. A.3.–Proxectos e pregos de prescricións técnicas. Os proxectos e pregos de prescricións técnicas deberanse presentar para todas as obras e subministracións incluídas na anualidade de 2014, tanto do Plan base como do Plan complementario ao que se fai referencia máis adiante. O importe mínimo de cada obra ou subministración é de trinta mil € (30.000,00 €). Cada obra ou subministración identificarase cun proxecto ou prego de prescricións técnicas, tendo en conta que non se poden incluír como actuacións independentes os orzamentos parciais do proxecto ou prego, e deberán estar asinados por técnico competente. Lémbrase que non se admiten as denominacións xenéricas, debendo ser identificadas sen lugar a dúbidas os investimentos que se integran no Plan. No caso das obras, os proxectos técnicos deberán comprender, polo menos, os documentos que se indican no artigo 123 do citado Texto refundido da Lei de contratos do sector público, que son os seguintes: a) Unha memoria na que se describa o obxecto das obras, que recollerá os antecedentes e a situación previa ás mesmas, as necesidades a satisfacer, e a xustificación da solución adoptada, detallándose os factores de todo orden a ter en conta. b) Os planos de conxunto e de detalle necesarios para que a obra quede perfectamente definida, así como os que delimiten a ocupación de terreos e a restitución de servidumes e demais dereitos reais, no seu caso, e servizos afectados pola súa execución. c) O prego de prescricións técnicas e particulares, onde se fará a descrición das obras e se regulamentará a súa execución, con expresión da forma na que esta se levará a cabo, as obrigas de orde técnico que correspondan ao contratista, e a maneira na que se levará a cabo a medición das unidades executadas e o control de calidade dos materiais empregados e do proceso de execución. d) Un presuposto, integrado ou non por varios parciais, con expresión dos prezos unitarios e dos descompostos, se é o caso, estado de medicións e os detalles precisos para a súa valoración. No caso de incluír “partidas alzadas”, o seu importe total non poderá superar o 5% do presuposto de execución material do proxecto. e) Un programa de desenvolvemento dos traballos ou plan de obra de carácter indicativo, con previsión, se é o caso, do tempo e custo. f) As referencias de todo tipo nas que se fundamentará o replanteo da obra. g) O estudo de seguridade e saúde ou, se é o caso, o estudio básico de seguridade e saúde, nos termos previstos nas normas de seguridade e saúde nas obras. h) O estudo de xestión de residuos de construción e demolición, no que se faga unha estimación da cantidade dos residuos xerados, e unha valoración do custe previsto para a súa xestión, o que debe figurar en capítulo independente do presuposto, así como co resto do contido esixido no Real decreto 105/2008, do 1 de febreiro (BOE n.º 38, do 13 de febreiro de 2008). i) Canta documentación veña prevista nas normas de carácter legal ou regulamentario. No caso de subministracións, os pregos de prescricións técnicas deberán incluír cando menos os seguintes documentos: a) Memoria descritiva na que se detallen o obxecto e finalidade da subministración, os antecedentes, as necesidades a satisfacer, e a xustificación da solución adoptada. b) Un presuposto desagregado, no que se definan con claridade os distintos elementos da subministración, coas súas características técnicas precisas, pero sen facer referencia a marcas, con expresión dos prezos de cada elemento e o número de unidades, e desgregando o imposto sobre o valor engadido (IVE). c) Lugar e prazo de entrega. d) Documentos gráficos se son necesarios para a correcta definición da subministración.2. A.4.–Plan complementario. A deputación aprobarán o Plan base da anualidade 2014 xunto cun Plan complementario para aplicar os remanentes que se poidan orixinar. Polo tanto, xa neste momento o concello debe prever as obras ou subministracións que desexe realizar para o caso de que se produzan remanentes por baixas na adxudicación dos contratos, ou por anulacións dos investimentos, de non ser así non se poderán aplicar os remanentes que se poidan producir no concello. O presuposto mínimo dos proxectos tamén é de 30.000,00 € e para o seu financiamento poderanse utilizar os remanentes producidos polas baixas de adxudicación ou, se é o caso, polas anulacións de obras, podendo o concello realizar, no seu momento, unha maior achega para completar o orzamento do proxecto mínimo se fose necesario. Se o concello inclúe varias obras o subministracións no Plan complementario, poderá decidir no seu momento aquela á que vai aplicar os remanentes xerados con independencia da súa orde de relación no Plan.2. B) FINANCIAMENTO DOS GASTOS CORRENTES OU AMORTIZACIÓN ANTICIPADA DA DÉBEDA FINANCEIRA. No suposto de que o concello opte por destinar parte da cantidade asignada ao financiamento dos gastos correntes do concello previstos para o exercicio 2014, a Intervención ou a Secretaría-Intervención de cada concello deberá elaborar unha previsión, para o exercicio 2014, dos gastos correntes directamente asociados ao funcionamento dos servizos públicos mínimos obrigatorios en cada concello por razón da súa poboación, segundo o establecido no art.26 da Lei 7/1985, do 2 de abril, reguladora das bases do réxime local. Poderán incluírse os gastos de funcionamento dos servizos de subministración de auga potable, de rede de sumidoiros, limpeza viaria, recollida domiciliaria de lixo, alumeado público, mantemento dos accesos aos núcleos de poboación, mantemento de parques públicos e aqueles outros que estean directamente asociados ao funcionamento dos servizos mínimos obrigatorios en cada concello. Os custos de persoal só poderán incluírse cando estean total e directamente adscritos ao funcionamento dos devanditos servizos municipais. Concretamente poderán incluírse os gastos que de seguido se detallan: – Persoal total e directamente adscrito ao servizo. – Bens e servizos correntes. – Intereses de préstamos asociados directamente ao servizo. – Achegas a entes supramunicipais ou outros que realizan o servizo. No suposto de que o concello opte por destinar parte da cantidade asignada á amortización anticipada da súa débeda financeira, a Intervención ou a Secretaría-Intervención de cada concello deberá elaborar un informe no que se indiquen os datos da débeda que se desexa amortizar anticipadamente, detallando o seu importe actual, o importe que se vai amortizar anticipadamente con cargo a este Plan e o importe de débeda que quedará pendente tras esta amortización anticipada.3.–DESTINATARIOS. Os destinatarios deste plan son os 93 concellos da provincia da Coruña.4.–FINANCIAMENTO. No financiamento deste Plan participarán, a Deputación e os concellos conforme ás porcentaxes de cofinanciamento que se indican neste apartado. Non está prevista a participación do Ministerio. Segundo se indica na base 1, en principio pártese de que nas partidas 0501/459A/76201 e 0501/459A/46201 do presuposto provincial para o exercicio 2014, ou nos expedientes de modificación de créditos que se poidan aprobar ao longo do ano 2014 ou 2015, vaise consignar a cantidade de 24.200.000,00 €, e dado que aínda se descoñecen as posibilidades de financiamento da deputación, o POS 2014 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento, e a reprogramacións de importes ou anualidades, consonte ao criterio de prioridade previsto na bases 6. A cantidade que inicialmente se lle asigna a cada concello, calcúlase mediante a aplicación á cantidade de 24.200.000,00 €, segundo se indica na base 1, das variábeis ponderadas que tradicionalmente se utilizaron para realizar as asignacións de fondos do POS e que son as seguintes: 10% cota fixa.5% esforzo fiscal.15% número de parroquias.35% poboación (rural para os de máis de 50.000 habitantes). 35% superficie. Desta cantidade o concello destinará necesariamente o 40% para a realización das obras ou subministracións indicadas na base 2. A), e co 60% restante poderá optar por realizar máis obras ou subministracións, por destinalo ao financiamento dos seus gastos correntes no exercicio 2014 ou á amortización anticipada da súa débeda financeira segundo se detalla na base 2. B). Para a realización de obras ou subministracións da base 2. A), a esta cantidade sumarase, no seu caso, o importe correspondente á achega que voluntariamente o concello desexe realizar. Para cada obra ou subministracións solicitada deberase indicar individualizadamente a parte que se financia con cargo á DEPUTACIÓN e, no seu caso, a parte que voluntariamente achega o concello. Terase en conta que, de conformidade co criterio de aplicación das baixas de licitación aprobado polo Pleno desta Deputación na sesión realizada o día 25-09-1998, no caso de que haxa unha baixa de licitación na obra, o concello beneficiarase da máxima baixa posible. Isto quere dicir que se o concello realiza voluntariamente algunha achega, no caso de que houbese baixa de licitación, esta aplicarase en primeiro lugar a minorar a achega municipal ata anulala, mantendo no posible a achega da Deputación.5.–PRESENTACIÓN DAS SOLICITUDES. As solicitudes presentaranse de xeito telemático, a través da páxina web da Deputación da Coruña.www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático será imprescindible que dispoñan de sinatura electrónica o secretario e o alcalde para asinar a documentación achegada, e tamén a persoa designada como representante para o envío da solicitude ao rexistro telemático. O prazo de presentación de solicitudes iniciarase o 4 de novembro de 2013 e rematará ás 14.00 horas do día 27 de decembro de 2013. A documentación que debe presentarse é a que de seguido se indica: * MEMORIA: A memoria deberá conter como mínimo os seguintes aspectos: a) Obxectivos que se han de alcanzar no período. Deberanse describir os obxectivos que se han de alcanzar durante o período do plan, tendo en conta, moi especialmente os déficits en servizos e equipamentos detectados na Enquisa de infraestrutura e equipamento local. b) Criterios de selección. Deberanse fixar con carácter obxectivo os criterios de selección das obras e a distribución do seu financiamento. c) Financiamento. Analizarase e xustificarase o plan financeiro previsto. d) Outras cuestións de interese. Deberanse recoller cantos aspectos de interese complementen a información anterior. * CERTIFICADO DO ACORDO MUNICIPAL DE APROBACIÓN DO POS BASE 2014 E DO PLAN COMPLEMENTARIO Certificación do acordo plenario do concello, segundo o modelo que figura como anexo I estas Bases, polo que se dispoña participar no presente plan, aceptar expresamente estas bases e solicitar á deputación a aplicación do importe que se lle asignou dentro deste plan para a realización das obras ou subministracións que se relacionan, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo á achega provincial e o que se realiza con cargo á achega municipal voluntaria, e, se é o caso, ao financiamento dos gastos correntes para o exercicio 2014 que figuran na previsión de gastos realizada pola Intervención ou Secretaría-Intervención do concello. O concello deberá adoptar o compromiso firme de incluír no orzamento municipal crédito dabondo para o financiamento da achega municipal ás obras ou subministracións se voluntariamente existe achega do concello. No mesmo acordo indicarase expresamente que o concello conta coa dispoñibilidade dos terreos e coas autorizacións necesarias para a execución das obras. No acordo incluirase a declaración do concello de que non solicitou nin percibiu ningunha subvención específica ou finalista doutras administracións públicas para o financiamento destes gastos, e no caso de que existan axudas ou subvencións concorrentes doutras administracións para o seu financiamento, deberá facilitar o seu detalle e a acreditación de que a súa suma total non supera o 100% do seu importe. Igualmente, no devandito decreto ou acordo autorizarase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. De non outorgar esta autorización, o concello deberá presentar as certificacións oportunas coa documentación da solicitude e coa documentación xustificativa final. * PROXECTOS E PREGOS DE PRESCRIPCIÓNS TÉCNICAS Proxecto e pregos de prescricións técnicas de cada unha das obras ou subministracións, tanto do POS 2014 como do Plan Complementario, co contido detallado na base 2. A.3. * INFORME TÉCNICO Informe técnico individual para cada un dos proxectos presentados, no que se indique expresamente o seguinte: – A dispoñibilidade dos terreos, as autorizacións administrativas que se precisan para a súa execución, e outros aspectos de interese que deban terse en conta. Se non se necesita autorización ningunha deberá indicarse expresamente. – Deberá indicarse se é preceptivo realizar a supervisión técnica do proxecto polo seu presuposto ou contido, de acordo co establecido no artigo 125 do citado texto refundido da Lei de contratos do sector público. No caso de ser preciso, deberá indicarse se o informe de supervisión vai ser realizado por conta do concello remitindo unha copia á deputación, ou si solicita asistencia a esta deputación para a súa realización ao abeiro da disposición adicional 2, apartado 12 do dito texto refundido da Lei de contratos do sector público. – No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 86. do texto refundido da Lei de contratos do sector público de 14 de novembro, de contratos do sector público. * INFORME DA INTERVENCIÓN OU SECRETARÍA-INTERVENCIÓN DE PREVISIÓN DE GASTOS CORRENTES 2014 No suposto de que o concello opte por destinar parte da cantidade asignada ao financiamento dos gastos correntes do concello previstos para o exercicio 2014, a Intervención ou Secretaría-Intervención deberá elaborar un informe segundo o modelo que figura como anexo II, no que se conteña a previsión orzamentaria para o exercicio 2014 dos gastos correntes total e directamente asociados ao funcionamento dos servizos públicos mínimos obrigatorios en cada concello por razón da súa poboación, segundo o establecido no art.26 da Lei 7/1985, do 2 de abril, reguladora das bases do réxime local, referido aos servizos e aos conceptos de gasto que se detallan na base 2. B. No anexo II o concello debe indicar os datos correspondentes aos servizos que desexe, sempre que cubran o importe da achega provincial que o concello vai aplicar a esta finalidade, non sendo preciso cubrir os datos de todos os servizos. * INFORME DA INTERVENCIÓN OU SECRETARÍA-INTERVENCIÓN SOBRE AMORTIZACIÓN ANTICIPADA DA DÉBEDA FINANCEIRA No suposto de que o concello opte por destinar parte da cantidade asignada ao financiamento da amortización anticipada da súa débeda financeira a Intervención ou a Secretaría-Intervención de cada concello deberá elaborar un informe no que se indiquen os datos da débeda que se desexa amortizar anticipadamente, detallando o seu importe actual, o importe que se vai amortizar anticipadamente con cargo a este Plan e o importe de débeda que quedará pendente tras esta amortización anticipada.6.–APROBACIÓN DO PLAN. Á vista da documentación presentada, o pleno da Deputación poderá aprobar un Plan partindo das solicitudes presentadas polos concellos, tanto no apartado de POS- investimentos, como de POS- gastos correntes ou amortización de débeda, como do Plan Complementario. O Plan poderá aprobarse nunha ou varias fases, unha vez coñecidas as posibilidades de financiamento da deputación. O Plan que se aprobe poderá ser o resultado de axustes ou reprogramacións de importes ou anualidades, aplicándose como “criterio de prioridade” a poboación dos concellos, de xeito que terán prioridade as solicitudes presentadas polos concellos de menor poboación. O Plan someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido a informe da Comisión Provincial de Colaboración do Estado coas Corporacións Locais e da Subdelegación do Goberno. Ademais, remitirase para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, do 22 de xullo, da administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira o informe, poderanse proseguir os trámites. A aprobación definitiva do Plan adicional que máis adiante se aprobe, financiado coas baixas de licitación ou anulacións de proxectos que se aprobe no marco do Plan Complementario, realizarase mediante Resolución da Presidencia na que se declare cumprida a condición de existencia de crédito suficiente e en consecuencia se declare definitivamente aprobado o Plan Adicional no que se incluirán as obras ou subministracións previstas no Plan complementario de aqueles concellos para os que exista crédito para o seu financiamento.7.–CONTRATACIÓN DAS OBRAS E SUBMINISTRACIÓNS. Os concellos contratarán as obras de acordo co texto refundido da Lei de contratos do sector público, mediante procedemento aberto con multiplicidade de criterios de valoración, mediante procedemento aberto cun único criterio de valoración ou mediante procedemento negociado, utilizando os pregos-tipo de cláusulas administrativas particulares aprobados expresamente por esta Deputación. O concello debe cubrir en cada expediente o correspondente cadro de características do contrato. Excepcionalmente, as obras poderán executarse pola propia administración de acordo co establecido no artigo 24 do citado texto refundido da Lei de contratos do sector público. Non se poderá realizar a adxudicación mediante contrato menor. En canto ao prazo para adxudicar as actuacións do Plan, e coa finalidade de poder aplicar no mesmo ano os remanentes que se xerasen tras a adxudicación das obras, os concellos poderán adxudicar as actuación incluídas no Plan ata o 1 de outubro de 2014. Non obstante, este prazo poderá ser prorrogado mediante Resolución de Presidencia tras a solicitude motivada do concello. Non obstante, no caso de que a aprobación do Plan se produza por fases ao longo do ano 2014 ou 2015, a deputación poderá establecer outras datas para a contratación das obras. Una vez adxudicadas as obras ou subministracións, o concello deberá remitir a esta Deputación de xeito telemático a seguinte documentación: – Listaxe das obras ou subministracións cos datos de adxudicación debidamente cubertos no modelo establecido. – A certificación do acordo ou resolución de adxudicación do contrato. – Documento administrativo no que se formalicen os correspondentes contratos. No caso de adxudicación mediante procedemento negociado, deberá presentarse ademais a seguinte documentación: – Xustificación da publicidade da licitación ou a consulta a 3 empresas. – A relación das ofertas presentadas cos seus respectivos importes. – Informe técnico xustificativo da aplicación dos criterios de adxudicación previstos na cláusula 15 en relación co anexo IV do prego de cláusulas administrativas, coa valoración aplicada as ofertas presentadas. No caso de adxudicación mediante procedemento aberto cun único criterio de valoración-factor prezo, ou con multiplicidade de criterios de valoración, deberá presentarse ademais a seguinte documentación: – Xustificación da publicidade da licitación. – A relación das ofertas presentadas cos seus respectivos importes. – Informe técnico xustificativo da aplicación dos criterios de adxudicación previstos no do prego de cláusulas administrativas, coa valoración aplicada as ofertas presentadas. No caso de executalas pola propia administración deberá presentar o informe do secretario no que se indique cal dos supostos é de aplicación ao caso concreto dos previstos no artigo 24 do citado texto refundido da Lei de contratos do sector público.8.–EXECUCIÓN DAS OBRAS. As obras executaranse polos respectivos concellos con arranxo ao proxecto técnico da obra. A dirección e a execución das obras realizaraas o concello correspondente, sen prexuízo da posibilidade de que a Deputación realice as inspeccións que considere convenientes. O concello deberá notificar á deputación cunha antelación mínima de 15 días a data prevista para realizar tanto a comprobación de replanteo da obra, como a súa recepción, para que poda asistir un representante da deputación se o considera conveniente. Non obstante, se no prazo de dez días contados desde o día seguinte ao de recepción desta comunicación, a deputación non comunica ao concello a designación do técnico da deputación que asistirá a ditos actos, o concello poderá realizalos sen a presenza de persoal da deputación. Se durante a execución das obras xurde a necesidade de modificar o proxecto da obra, o concello deberá tramitar o correspondente expediente de acordo co establecido no citado texto refundido da Lei de contratos do sector público, e redactar un proxecto modificado que deberá ser aprobado polo concello e pola deputación. Calquera incremento que se derive da modificación do contrato, de liquidacións ou de outro concepto deberá ser financiado integramente polo concello.9.–PAGO DA ACHEGA PROVINCIAL. O pago da achega da deputación realizase segundo se indica a continuación para a execución de obras e subministracións, e para o financiamento dos gastos correntes. Nos dous casos, a deputación acreditará previamente de oficio que o concello está ao corrente nas súas obrigas tributarias co Estado, coa Seguridade Social e coa deputación.9. A) REALIZACIÓN DE OBRAS E SUBMINISTRACIÓNS. O pago ao concello do importe da achega provincial realizarase á vista das certificacións de execución das obras ou facturas da subministración aprobadas polo órgano municipal competente, que o concello presente na deputación de xeito telemático. Procurarase que as certificacións de execución de obras sexan por un presuposto superior aos 6.000,00 €. Desde o inicio das obras ata a súa recepción deberase colocar o cartel oficial debidamente cuberto, o que se acreditará mediante o envío de dúas fotografías, unha do propio cartel o outra do cartel da obra e o seu contorno, sendo requisito indispensable para que esta deputación transfira ao concello o importe da achega provincial ao plan. Esta documentación acompañarase á primeira certificación de execución das obras. Ao remate da obra, coa última certificación de execución, deberase achegar a correspondente “acta de recepción”. Para as subministracións, deberá achegarse a factura co detalle do subministro segundo figura no prego de prescricións técnicas, aprobada polo órgano municipal competente xunto coa acta de recepción. Así mesmo, e de conformidade co establecido nos artigos 19.3, 34.3, 37.1 e) y 37.3 de la Lei 38/2003, do 17 de novembro, xeral de subvencións, deberase acompañar a certificación expedida polo órgano competente do concello da percepción doutras subvencións, axudas, ingresos ou recursos para a mesma finalidade, procedentes de calquera Administración ou entes públicos o privados, nacionais, da Unión Europea ou de organismos internacionais co fin de verificar que a concorrencia non supera o custo da actuación subvencionada. Todas as obras deberán estar terminadas antes do 1 de novembro de 2015 xa que o Plan debe ser obxecto de liquidación no primeiro trimestre do ano del año 2016. Excepcionalmente, o concello poderá solicitar una prórroga para o seu remate de acordo coas instrucións que se remitirán máis adiante, que se concederá no seu caso mediante resolución de Presidencia.9. B) FINANCIAMENTO DOS GASTOS CORRENTES OU AMORTIZACIÓN DE DÉBEDA. No suposto de que o concello destinara parte da achega provincial ao financiamento dos seus gastos correntes, a deputación, logo de ver o informe de previsión de gastos da Intervención ou Secretaría-Intervención, transferirá ao concello nun ou dous pagos e con carácter de prepagable, o importe da cantidade indicada sempre que estea debidamente xustificada a súa aplicación aos gastos estimados a financiar polo concello para o exercicio 2014. Unha vez feitos os pagos, os concellos deberán presentar telematicamente na deputación, ata o 31 de marzo de 2015, un informe xustificativo dos pagos realizados, asinado pola Intervención ou Secretaría-Intervención, no que se detallen os pagos efectuados e os dereitos recoñecidos por subvencións finalistas para a mesma finalidade, segundo o modelo que figura como anexo III. Excepcionalmente, e a solicitude do concello, poderá ampliarse o dito prazo de xustificación mediante Resolución de Presidencia. O importe dos pagos xustificados deberá acadar ao da subvención da deputación ou, no caso de que se tiveran outras subvencións, deberá acadar a suma da totalidade das subvencións. O concello queda obrigado a facilitar canta información lle sexa requirida pola deputación. No caso de que o importe dos pagos xustificados sexa inferior ao importe da achega da deputación transferida ao concello, iniciarase un procedemento de reintegro da cantidade que corresponda. No suposto de que o concello destinara parte da achega provincial á amortización anticipada da súa débeda financeira, a deputación, logo de ver o informe da Intervención ou Secretaría-Intervención do concello no que se indiquen os datos da débeda que se desexa amortizar anticipadamente, detallando o seu importe actual, o importe que se vai amortizar anticipadamente con cargo a este Plan e o importe de débeda que quedará pendente tras esta amortización anticipada, transferirá ao concello nun ou dous pagos e con carácter de prepagable, o importe da cantidade aplicada a esta finalidade. Unha vez feita a amortización da débeda, os concellos deberán presentar telematicamente na deputación, ata o 31 de marzo de 2015, un informe xustificativo asinado pola Intervención ou Secretaría-Intervención, no que se detallen os datos da débeda amortizada anticipadamente coa achega provincial. Excepcionalmente, e a solicitude do concello, poderá ampliarse o dito prazo de xustificación mediante resolución de Presidencia. No suposto de que o concello non presente a documentación xustificativa no prazo sinalado, seguirase o procedemento previsto no artigo 70.3 do Real decreto 887/2006, do 21 de xullo, polo que se aproba o regulamento da Lei 38/2003, do 17 de novembro, xeral de subvencións.10.–INTERPRETACIÓN. A interpretación e a resolución das dúbidas que puidesen xurdir serán resoltas polo Presidente da Deputación, previo informe da Secretaría e da Intervención. Para o non disposto expresamente nas presentes bases, aplicarase supletoriamente o establecido na Lei 38/2003 de 17 de novembro, xeral de subvencións. ANEXO I CERTIFICACIÓN DO ACORDO PLENARIO DE APROBACIÓN DO PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA MUNICIPAL POS 2014 D./Dna., secretario/a do Concello de. CERTIFICA: Que o Pleno municipal deste Concello, na sesión realizada o día __/__/2013, adoptou o seguinte acordo: 1.–“Aprobar o Plan provincial de cooperación ás obras e servizos de competencia municipal (POS) 2014, cuxas bases se coñecen e aceptan na súa totalidade, no que se recollen as obras e subministracións que o Concello ten previsto realizar, ou a dedicación ao financiamento dos gastos correntes do exercicio 2014 ou a amortización anticipada da débeda, e de acordo co financiamento que se indica: A) Realización de obras e subministracións: Aprobar os proxectos das obras ou pregos das subministracións incluídos na anualidade 2014 e que se relacionan nesta táboa. B) Financiamento de gastos correntes ou amortización de débeda: C) Resumo: 2.–Aprobar o Plan complementario do ano 2014 no que se inclúen as obras ou subministracións que a continuación se indican e aprobar os correspondentes proxectos ou pregos de prescricións: 3.–Declarar que o Concello ten a dispoñibilidade dos terreos, augas e servidumes para a execución das obras, e que ten resolto o relacionado coas concesións e autorizacións administrativas que legalmente sexan necesarias.4.–Comprometerse o Concello a incluír no orzamento municipal do 2014 os fondos necesarios para facer fronte á achega municipal das obras incluídas na anualidade do 2014 se a houbera.5.–Solicitar da Deputación Provincial da Coruña, a delegación neste Concello da contratación e execución das obras ou subministracións incluídas no plan, que se entenderá aceptada si esta prodúcese efectivamente.6.–Declarar que o concello non solicitou nin percibiu ningunha subvención doutras administracións públicas para o financiamento do investimento ou, no caso de que existan axudas ou subvencións concorrentes doutras administracións para a súa execución, achégase o detalle de cada unha delas, acreditándose que a súa suma total non supera o 100% do seu importe.7.–Autorizase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social.8.–Facultar expresamente ao alcalde para todo o relacionado coa tramitación e xestión do presente acordo e o correspondente expediente.” E para que así conste, expido a presente certificación de orde e co visto e prace do alcalde, en ______________________, o día ___ de _____________ do ano dous mil trece. V. pr. O alcalde ANEXO II PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA MUNICIPAL POS 2014 Informe da Intervención ou Secretaría-Intervención do Concello de previsión de gastos correntes 2014 (Lugar, data e nome da persoa que asina o documento) ANEXO II PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA UNICIPAL POS 2014 Informe da Intervención ou Secretaría-Intervención do concello de previsión de gastos correntes 2014 (Lugar, data e nome da persoa que asina o documento) ANEXO II PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA UNICIPAL POS 2014 Informe da Intervención ou Secretaría-Intervención do concello de previsión de gastos correntes 2014 (Lugar, data e nome da persoa que asina o documento) ANEXO III PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA UNICIPAL POS 2014 Informe da Intervención ou Secretaría-Intervención do Concello xustificativo dos pagos de gastos correntes realizados no 2014 (Lugar, data e nome da persoa que asina o documento) ANEXO III PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA MUNICIPAL POS 2014 Informe da Intervención ou Secretaría-Intervención do Concello xustificativo dos pagos de gastos correntes realizados no 2014 (Lugar, data e nome da persoa que asina o documento) ANEXO III PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA UNICIPAL POS 2014 Informe da Intervención ou Secretaría-Intervención do Concello xustificativo dos pagos de gastos correntes realizados no 2014 (Lugar, data e nome da persoa que asina o documento) O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o corresponde expediente na Sección de Plans Provinciais. A Coruña, 25 de outubro de 2013. O presidente O secretario Diego Calvo Pouso José Luis Almau Supervía